Craiova Live

Privește înapoi cu mânie
2025-06-03 17:00 - 18:30 (Europe/Bucharest) | Teatrul Național Craiova – Sala Atelier, Str. A. I. Cuza, nr. 11, Craiova, Dolj, 200585, România
PREMIERĂ la Teatrul Național „Marin Sorescu” din Craiova!

„Privește înapoi cu mânie” de John Osborne – regia Alexandru Boureanu
Sala Atelier

O poveste despre iubire, clasă socială și conflicte personale!

Privește înapoi cu mânie prezintă povestea unui tânăr cuplu, Alison și Jimmy Porter, care se străduiesc să facă față conflictelor de clasă și să navigheze printr-o căsnicie în declin în Anglia anilor ’50. Alison provine dintr-o familie de clasă superioară, în timp ce Jimmy, deși bine educat, are rădăcini în clasa muncitoare. Conflictul dintre cele două universuri sociale are un impact profund asupra relației lor, generând tensiuni și neînțelegeri. Spectacolul explorează teme precum diviziunile sociale, frustrările personale și dificultățile de comunicare într-o căsnicie în care iubirea și resentimentele coexistă. Drama subliniază provocările aduse de statutul social și așteptările culturale, reflectând complexitatea relațiilor interumane în contextul istoric al epocii.

Distribuția:
Elena Ianichi, Adrian Tudor, Nadina Urs, Lucian Vlăsceanu

Asistență regie: Roxana Mutu
Decor: Alina Chervase
Costume: Adelina Galiceanu
Producător delegat: Claudia Gorun

Spectacol realizat în parteneriat cu Departamentul de Arte și Media al Facultății de Litere, Universitatea din Craiova.

Durată spectacol: 100 minute

Marș ”Colorează-ți viața altfel! Spune NU drogurilor”
2025-06-03 17:00 - 18:00 | Piața Frații Buzești, Craiova, Dolj, România
Dragi craioveni, parinti si elevi, Centrul Județean de Resurse și Asistență Educațională Dolj va invitam sa le fiti alaturi marti 03 iunie 2025, incepand cu ora 17,la un marș cu titlul ”Coloreaza-ti viata altfel! Spune NU drogurilor” Acesta incepe din ”Piata Fratii Buzești” se continua pe centrul vechi si ne oprim in Piata Prefecturii.Pentru eveniment va rugam sa purtati tricouri albe sau chiar inscriptionate cu mesajul nostru ”Coloreaza-ti viata Altfel! Spune NU drogurilor”La manifestare vor participa 200 de elevi din unitatile de invatamant din Craiova, alaturi de profesori consilieri si profesori diriginti.Ni se alatura evenimentului Inspectoratul Școlar Județean DOLJ Asociatia Pro Rezilienta, Polisea Craiova, Asociatia Just.

Tache, Ianke și Cadâr
2025-06-02 20:00 - 21:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Tache, Ianke şi Cadâr
AUTOR: Victor Ion Popa
REGIE: Horațiu Mălăele
SCENOGRAFIE: Maria Miu
MUZICĂ: George Marcu
LUMINI: Grigore Andrei Mihai
PRODUCĂTOR: Bulandra-CortinaAG-SpectacolTM
DURATĂ: 1h 30 min fără pauză
Scrisă în 1932, piesa Tache, Ianke şi Cadâr a trecut proba timpului şi a devenit unul dintre cele mai populare şi mai montate texte interbelice din literatura dramatică românească. Povestea celor trei mici negustori – un român, un evreu şi un turc – a căror tihnă monotonă e tulburată de o dilemă de ordin personal, redefineşte relațiile interetnice şi, în profunzime, cele interumane. Tache, Ianke şi Cadâr formulează întrebări şi propune răspunsuri actuale într-o manieră plină de umor, în care slăbiciunile umane sunt tratate cu o ironică indulgență, iar posibilitățile de negociere prin înțelegere reciprocă sunt evidențiate cu o inteligență fină.

Tezaur de gusturi
2025-06-01 10:00 - 17:00 | Ramada Plaza Craiova, Calea Bucuresti, nr 1, Craiova, Dolj, România
𝐓𝐄𝐙𝐀𝐔𝐑 𝐃𝐄 𝐆𝐔𝐒𝐓𝐔𝐑𝐈 – 𝟑𝟏 𝐦𝐚𝐢 & 𝟏 𝐢𝐮𝐧𝐢𝐞 𝐥𝐚 Ramada Plaza Craiova! După succesul ediției din toamnă Craiova, capitală gastronomică est-europeană, vă invităm la un weekend plin de gusturi locale, vinuri alese și experiențe de neratat! Degustări | Conferințe despre enoturism | Crame din toată țara | Masterclass cu Chef Ciprian Nicolescu & Cezar Ioan Intrare liberă Eveniment organizat cu sprijinul Primaria Municipiului Craiova, Liceul de Industrie Alimentară – Craiova, We Are Romania și Vinul.ro. Hai să celebrăm împreună gusturile autentice ale Olteniei!

BUCATE OLTENEȘTI & VINURI ROMÂNEȘTI / DEGUSTĂRI ȘI CONFERINȚE GASTRONOMICE
31 MAI – 1 IUNIE 2025 – RAMADA PLAZA CRAIOVA

“Zilele Craiovei” la Ramada Plaza din localitate constituie prilejul unei noi întâlniri a publicului generalist și a profesioniștilor cu bucatele oltenești și cu vinurile românești, în 31 mai – 1 iunie 2025, în cadrul mai larg al proiectului “Craiova, capitală gastronomică est-europeană”. Ca întregul proiect, și această reuniune este organizată de Liceul de Industrie Alimentară din localitate cu sprijinul Primăriei Craiova și cu implicarea platformei de gândire și acțiune We Are Romania / YOU ARE WELCOME.
31 mai – Prima zi a evenimentului, între orele 12:00 și 19:00, este rezervată degustărilor: o expoziție de bucate realizate în atelierele Liceului de Industrie Alimentară (LIA) și un Masterclass de praz & vinuri din soiuri românești susținut de Chef Ciprian Nicolescu (Ellipse City Restaurant by Ramada Plaza) și Cezar Ioan (vinul.ro).
Tot în 31 mai – în același interval orar, oaspeții se vor întâlni cu mai multe crame din Oltenia și din țară: au confirmat până în prezent Avincis, Banul Mărăcine, Budureasca, Crama de Piatră, Crama Oprișor, Domeniile Panciu, Domeniile Vînju Mare, Domeniul Drăgași, Olterra. În expoziția cu degustare vor fi prezentate și uleiurile de măsline multimedaliate internațional Eliada – inițiativă a antreprenorului craiovean Cătălin Adam.
În aceași după-amiază de sâmbătă va avea loc conferința “Turismul enogastronomic și cultural și dezvoltarea locală” – unde cei prezenți vor asista la studii de caz din Bulgaria (Anelia Hristova & Iulia Bahovski, “North East Wine Tours Bulgaria”) și din România (Florin Opriș, “Descoperă vinurile Olteniei”; David Sandu, “Crama de Piatră” din Dealu Mare; Alina Podiuc, “Domeniul Drăgași” din Drăgășani).
Duminică, 1 iunie, de la orele 11:00, va avea loc cea de-a 10-a ediție a conferințelor naționale “Gastronomia – cu bune, cu rele”, dedicate brandului de țară al României izvorât din patrimoniul culinar și cultural românesc – tema de etapă fiind “brandul regional oltenesc și oportunitățile în HoReCa și în retailul internațional”.
Cu participarea cadrelor didactice și a elevilor de la Liceul de Industrie Alimentară (LIA) Craiova, pe 1 iunie va avea loc și o consfătuire cu privire la modurile în care instituția poate pregăti cât mai bine absolvenții de care ospitalitatea și industria de profil au atâta nevoie în momentul de față.

Meet the Dogs - Târg de adopții canine în Parcul Romanescu
2025-06-01 10:00 - 14:00 | Parcul Nicolae Romanescu, Craiova, Dolj, România
Salubritate Craiova invită craiovenii la un nou târg de adopții canine! Astfel, în data de 1 iunie 2025, în zona Debarcader din Parcul „Nicolae Romanescu”, între orele 10:00 și 14:00, va avea loc un nou târg de adopții canine în cadrul căruia vor fi promovați, spre adopție, un număr de șapte câini din adăpostul public.
În urma adopției, aceștia vor pleca la noile lor case sterilizați, deparazitați, microcipați și vaccinați, primind totodată carnet de sănătate și fiind înregistrați în Registrul de Evidență al Câinilor cu Stăpân.
Evenimentul se bucură de sprijinul sponsorilor Maxi Pet România și Eurotehnica IT&C, partenerii noștri care asigură pachete-cadou pentru adoptatori, precum și mobilitatea câinilor în cadrul târgului și pentru noii stăpâni, prin lese și zgărzi. De asemenea, alături de noi vor fi și ofițeri din cadrul Inspectoratului de Poliție Județean Dolj – Biroul pentru Protecția Animalelor. Evenimentul se desfășoară cu sprijinul Primăriei Municipiului Craiova, Poliția Locală a Municipiului Craiova, RAADPFL Craiova.
Nu uitați: adopția unui câine din adăpostul public este gratuită conform legii și se face în baza actului de identitate valabil. Vă așteptăm!

Zilele Craiovei 2025 - Program duminică, 01.06
2025-06-01 09:00 - 23:00 | Locații multiple, Craiova, Dolj, România
PROGRAM ZILELE MUNICIPIULUI CRAIOVA

Duminică, 01 iunie

09:30 – 16:00 Muzeul Cărții și Exilului Românesc • Ziua Copiilor la Muzeu: escape room literar, jocurile copilăriei, schimb de cărți, ora de lectură în aer liber, film și desene animate românești

10:00 – 12:00 Esplanada Teatrului pentru Copii și Tineret Colibri • Desene pe asfalt • Atelierul copilăriei MĂȘTI pentru COPII • Teatru interactiv cu jocuri teatrale

10:00 – 13:00 Parcul Nicolae Romanescu – zona Foișor • Ziua Mișcării – Direcția Județeană pentru Sport și Tineret Dolj

10:00 – 14:00 Holul Universității din Craiova • Cupa Municipiului Craiova la șah – Clubul de Șah Rokada Craiova

10:00 – 14:00 Parcul Nicolae Romanescu – zona Debarcader • Târg de adopții canine – SC Salubritate Craiova SRL

10:00 – 14:00 Str. A.I. Cuza (vizavi de Teatrul Național „Marin Sorescu”) • Expoziție mașini de epocă – Retromobil

10:00 – 15:00 Parcul Nicolae Romanescu – Lac • Concurs de pescuit pentru copii – Asociația Club Sportiv UP Carp

10:00 – 17:00 Muzeul Olteniei • Expoziția Incursiune în istoria Craiovei

09:00 – 13:00 Hipodrom – Parcul Nicolae Romanescu • Concurs și demonstrație de echitație – Marele Premiu al Municipiului Craiova – SCM Craiova și Federația Ecvestră Română

10:00 – 21:00 Str. Theodor Aman • ExpoFlora

10:00 – 21:00 Str. A.I. Cuza (English Park) • Test drive trotinete – Gentle Electric

10:00 – 21:00 Str. A.I. Cuza, zona Universitate – Teatrul Național „Marin Sorescu” • Salonul AutoShow – Camera de Comerț și Industrie Dolj

10:00 – 21:00 Str. A.I. Cuza (English Park) • Activități de promovare Semimaratonul Craiovei – ARTI Craiova

10:00 – 22:00 Piața William Shakespeare • Târgul Zilelor Craiovei – meșteri populari, manufactură contemporană, antichități și ateliere de creație – Asociația Carousel Project

10:00 – 22:00 Calea Unirii, zona Doljana • Târg de handmade și antichități – Manufaktura Biju

10:00 – Fantasy Park • Spectacole pentru copii

11:00 – 23:00 Piața Mihai Viteazul, Părculeț Mercur, Str. A.I. Cuza • Food Truck Festival – Check-OUTeam

16:00 – 20:30 Str. A.I. Cuza (English Park) • Atelier String Art • Atelier de creație – personalizare rame foto • Atelier de creație – pictură vase din ceramică – Leroy Merlin

17:00 – 18:00 McDonald’s – Universitate – Piața Mihai Viteazul • Parada Craiovei – Vis de copilărie

18:00 – 23:00 Piața Mihai Viteazul
Spectacol pentru copii – Elefănțelul curios, Teatrul pentru Copii și Tineret Colibri
Filarmonica Oltenia Craiova & Corul Glasuri Cristaline – Păpușile lui Gepetto
Alexia Țalavutis & Band
Lidia Buble
ANDRA
Foc de artificii
MC Tom Crîngureanu

19:30 – 21:00 Teatrul de Vară – Parcul Nicolae Romanescu • Spectacol de dans Ritmuri de Suflet – Asociația Culturală Sportivă Freaks Dance

Victor Biliac @Toska
2025-05-31 22:00 - 2025-06-01 02:00 | Dolj

Planetarium
2025-05-31 10:30 - 16:00 | Teatrul Național Craiova – Foaier, Str. A. I. Cuza, nr. 11, Craiova, Dolj, 200585, România
❣️PLANETARIUM @Teatrul Naţional Craiova #TabaradeGenii
✅ Sâmbătă, între orele 10:30 – 16:00 ⏐Proiecții pentru copii //Planetariu* Focul Ceresc – Povestea Soarelui
*proiecțiile se repetă la fiecare 15 minute
** 26 copii / proiectie – serie
👉O călătorie fascinantă în inima stelei care ne dă viață. Află cum funcționează reactorul gigantic al Soarelui, ce forțe uriașe generează erupții solare spectaculoase și cum influențează activitatea solară viața pe Pământ.
Observăm Soarele cu ajutorul celor mai performante telescoape – de pe Pământ și din spațiu – și descoperim secretele coroanei solare, ale furtunilor magnetice și ale energiei nucleare ascunse în miezul său.
❣️O explorare uimitoare a unei stele aparent obișnuite, dar cu totul extraordinară: singura cunoscută care a dat naștere vieții.

UNDERGROUND IX
2025-05-30 20:00 - 23:59 | Galeria Arta 2, Str. Știrbei Vodă, nr. 9, Craiova, Dolj, 200653, România
UNDERGROUND IX – 30 / 31 May 20:00 00:00
UNDERGROUND FACTORY
A Poet is joining the revolution.
A Bboy will have a performance.
A Dark Trap artist is presenting his genesis collection and promote his upcoming musical drop.
A marketing brand and an iconic Meme coin will be presented to the public too!
Glitch art / post-photography / digital paintings.
UNDERGROUND IX, we are not the same
4448 DIGITAL ARTAIN’T NOTHINALTLIERANASTASIA NFT ARTBBOY VIKY DLT FAMILYDESULTORETIENIE BROUZESGRIMSKYRMONDO PARISNASTY STZNONE32X32OWN THE DOGESCAMARTSTINA JONES

Alexander Rybak VIP Tour Craiova
2025-05-30 20:00 - 23:00 | Ramada Plaza Craiova, Calea Bucuresti, nr 1, Craiova, Dolj, România
Alăturați-vă nouă pentru o experiență de neuitat alături de violonistul, cântărețul și câștigătorul Eurovision de renume internațional, Alexander Rybak!
Acest eveniment exclusivist Meet & Greet din Craiova, România oferă o oportunitate unică de a-l întâlni pe Alexander Rybak și de a vă bucura de câteva perfeormance-uri live.
Indiferent dacă sunteți fan recent sau de multă vreme al muzicii lui, nu ratați această șansă de a intra în legătură cu el personal!
Fiecare bilet oferă acces unei persoane la:
– O reprezentație live de Alexander Rybak
– O oportunitate exclusivă Meet & Greet
– Șansa de a face o fotografie împreună sau de a obține un autograf
– Șansa de a crea amintiri de durată alături de artist

Roots Season: Young Artists
2025-05-30 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
Roots Season: YOUNG ARTISTS
VINERI 30 MAI 2025 – 19:00 Sala Filarmonicii Oltenia
Concert simfonic dedicat Zilei Internaționale a Copilului
ORCHESTRA SIMFONICă A FILARMONICII OLTENIA
Dirijor
CONSTANTIN GRIGORE
SOLIȘTI: NICHOLAS BAȘCOVEANU, AYLIN MARIA PALIU, ROBERT ȘUIU, LEVI GHIDICEANU (vioară), DIANA-ANDREEA BADEA (violoncel) RUBEN-NATHAN GHIDICEANU, DAVID PETRE (pian)
În program:
– Antonio Vivaldi: Concertul în La minor pentru vioară, orchestră de coarde și clavecin
– Constantin Dimitrescu: Dans țărănesc pentru vioară și orchestră
– Gaetano Pugnani/Fritz Kreisler: Preludiu și Allegro pentru vioară și orchestră
– Friedrich Seitz: Concertul nr. 2 pentru vioară și orchestră, op. 13 (p. I)
– Joseph Haydn: Concertul nr. 1 în Do major pentru violoncel și orchestră (p. I)
– Felix Mendelssohn-Bartholdy: Concertul nr. 1 în Sol minor pentru pian și orchestră, op. 25
– Franz Liszt: Concertul nr. 1 în Mi bemol major pentru pian și orchestră, S. 124
——-
🎟 Rezervați locurile preferate online sau la agenția Filarmonicii
Bilete: 50 lei | 15 lei (elevi, studenți, seniori)
📍 Concertul este inclus în Abonamentul Melomanului.
📞 Info bilete: 0251 414 698 | Luni-vineri, 10:00-18:00
🔎 Detalii: filarmonicaoltenia.ro

Magic Revolution Show - Arta magică a circului - Craiova
2025-05-30 18:00 - 19:30 | Cercul Militar Craiova, Str. Marin Sorescu, nr. 2, Craiova, Dolj, 200642, România
✨🎪🤹🎭💥 CRAIOVA 💥🎭🤹🎪✨
📆 VINERI 30 mai ora 18:00 Cercul Militar
🎭 #MagicRevolutionShow creator de spectacole cu tematică ajunge din nou în orașul tău cu un spectacol SENZAȚIONAL, după 3 generații de artiști și turnee prin țară și străinătate punem în scenă 🎪 ,, ARTA MAGICĂ A CIRCULUI ” 🎪 cu un program unic prezentat pe marile scene din VIENA 🏛️
Magie, Iluzionism, Efectele speciale, Iluzii de scenă, Jonglerie Modernă, Quick Change Magic, Apariții & Dispariții (iepuri-porumbei) Evadări din sacul magic, Levitație spectaculoasă si multe alte surprize.
Un spectacol interactiv, educativ, distractiv pentru întreaga familie!!!
🎩 ATELIER DE MAGIE 🎩
Vino să înveți si puțină magie si poți achiziționa aparate magice și trucuri haioase pentru acasă sa îți distrezi prietenii si colegii.
Sau poți câștiga un truc MAGIC GRATUIT in cadrul concursului prezentat în spectacol 🎁 PLUS UN IEPURAȘ ADEVĂRAT 🐰
POȚI PLECA ACASĂ CU IEPURELE MAGICIANULUI 🎩
Rezervări online exclusiv pe platforma BLT.ro ( în primele rânduri) rezervă rând, loc si număr si le ai asigurate. Orașele se regăsesc în link👇
https://www.blt.ro/magic-revolution-show-events.html
🎫Biletele cu reducere se pot achiziționa doar fizic de la sala de evenimente în limita locurilor disponibile înainte cu 1 oră de începerea spectacolului. (Cu posibilitatea de a se susține al doilea spectacol)
Rezervări: 0740645354
🎭 ” Magia este o artă și arta o facem noi ” 🎭

Tactici esențiale pentru o carieră imobiliară de succes | Craiova
2025-05-30 13:00 - 14:00 | Ramada Plaza Craiova, Calea Bucuresti, nr 1, Craiova, Dolj, România
Imaginează-ți o carieră imobiliară în care știi clar ce ai de făcut, ai un plan predictibil de venit și în sfârșit înțelegi cum să-ți crești brandul personal și să atragi clienți constant.
Când? Vineri, 30 Mai 2025, Ora 13:00 Unde? Craiova, Hotel Ramada
Participă la evenimentul organizat de Keller Williams Craiova, dedicat agenților imobiliari care își doresc mai mult decât tranzacții ocazionale – o carieră construită pe claritate, performanță și rezultate.
Ce vei învăța?
Care este realitatea pieței imobiliare din Craiova în 2025 Ce pași concreți trebuie să urmezi pentru a trece de la haos la structură și profit Cum construiești un brand personal memorabil și eficient Ce cifre și indicatori financiari trebuie să urmărești ca să fii profitabil Cum îți creezi o hartă de acțiune pentru a-ți atinge obiectivele de venit
Participarea este gratuită, pe bază de înscriere prealabilă, în limita locurilor disponibile
Înscrie-te aici: https://forms.gle/nEautYFEnAvHNiGs9
Obține mai multe informații: +40 735 172 000
Te așteptăm cu entuziasm!

CBC#91: Poveste de succes - Sinless Consumabile și Ambalaje Horeca: Marius & Daiana Ciuciuc
2025-05-29 18:30 - 21:00 | Dolj
Te invităm să descoperi cum o afacere locală a reușit să se impună pe piață, promovând soluții sustenabile și inovatoare pentru industria Horeca!
Când? Joi, 29 mai, ora 18:30 Unde? Showroom Sinless
Speakeri:
Marius & Daiana Ciuciuc, fondatorii Sinless, vor împărtăși cum au dezvoltat o afacere cu impact pozitiv asupra mediului și comunității locale.
Ce vei afla la eveniment:
Strategiile din spatele unui business eco-friendly de succes.
Secretele marketingului în industria Horeca.
Cum să transformi sustenabilitatea în avantaj competitiv.
Locurile sunt limitate, înscrie-te acum și află povestea Sinless direct de la cei care au creat-o!
Rezervă-ți locul: https://craiovabusinessclub.ro/cbc-91-poveste-de-succes…/
Pret 49 RONEarly tickets 29 RON până pe 26.05.2025
Transformă inspirația în acțiune și descoperă cum poți contribui și tu la un viitor mai curat și mai sustenabil pentru afacerea ta!

Lansare de carte: „Portocaliu" de Anda Simion
2025-05-29 18:00 - 19:30 | Dolj
Lansare de carte: „PORTOCALIU” de Anda Simion
Vă invităm cu drag la evenimentul de lansare a romanului PORTOCALIU, semnat de Anda Simion — o poveste emoționantă despre căutări interioare, revelații și curajul de a descoperi adevărul.
Joi, 29 mai 2025 Ora: 18:00 Librăria Smart Cup, str. Popa Șapcă, nr. 14, Craiova (vizavi de Colegiul Carol I)
„De mult nu am mai avut bucuria unei astfel de descoperiri.” — Oana Pellea
Intrarea este liberă. Vino să cunoști autoarea și să iei parte la o seară specială de literatură, dialog și inspirație!
Cartea este deja disponibilă aici: https://www.libris.ro/portocaliu-anda-simion-LIB978-606-029-916-5–p42432866.html
Nu uita să dai share și să inviți prietenii!

Craiova Artelor, Istorie, Patrimoniu. Istorisiri de ieri și de azi
2025-05-29 11:00 - 13:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc organizează joi, 29 mai 2025, evenimentul Craiova Artelor, Istorie, Patrimoniu. Istorisiri de ieri și de azi, moderat de Cristina Gelep, asistent de cercetare la Muzeul Cărții și Exilului Românesc.
Prima secțiune a acestui eveniment, conferința „Pentru o istorie a Craiovei dincolo de monumente. Pornind de la familia Pleșia”, susținută de lect. univ. dr. Mihai Ghițulescu, va începe la ora 11.00 în Holul Expozițional al muzeului. .
Pornind de la două clădiri centrale ale Craiovei de astăzi, casele Pleșia, conferința propune o incursiune în lumea elitelor locale din prima jumătate a secolului XX, urmărind legăturile de familie și raporturile de putere.
Familia Pleșia a avut un important rol social, prin donații și susținerea instituțiilor culturale, cu un impact semnificativ asupra dezvoltării educației și culturii în Craiova. Cele două imobile sunt exemple de arhitectură boierească și reprezintă o parte importantă din patrimoniul istoric al orașului nostru. Vă invităm la acest eveniment pentru a afla mai multe despre istoria acestei familii care ilustrează și o schiță socială a Craiovei de altădată.
Cel de-al doilea eveniment desfășurat sub egida Craiova Artelor, Istorie, Patrimoniu. Istorisiri de ieri și de azi va începe la ora 12. În holul expozițional, va rula un film documentar, realizat de colegii noștri Dana Popescu, Adina Nicola și Florin Țenea, intitulat „Case de altădată – azi obiective emblematice ale Craiovei”.
Filmul documentar cuprinde o selecție în imagini a celor mai importante elemente arhitecturale ale Craiovei, însoțite de informații relevante care reflectă parcursul dinspre destinația inițială spre utilitatea lor în contemporaneitate. Fiecare clădire este o bijuterie arhitecturală în sine, oferind un farmec aparte și potențând frumusețea orașului.

Atelierul de lectură Synaxis: Prelegere „Adevăr și metodă la Sfântul Grigorie Palama”
2025-05-28 12:00 - 13:30 | Dolj
Muzeul Cărții și Exilului Românesc, în parteneriat cu Facultatea de Teologie Ortodoxă din Craiova, Biblioteca Județeană „Alexandru și Aristia Aman”, Muzeul de Artă din Craiova, Universitatea de Medicină și Farmacie, Editura Predania și TVR Craiova, cu binecuvântarea Înaltpreasfințitului Părinte Dr. Irineu, Arhiepiscopul Craiovei și Mitropolitul Olteniei, organizează miercuri, 28 mai 2025, o nouă întâlnire din seria Atelierelor de lectură Synaxis.
Evenimentul se va desfășura începând cu ora 12.00, în Sala de Festivități a Facultății de Teologie Ortodoxă (Str. Brestei, nr. 24).
Tema acestei întâlniri este „Adevăr și metodă la Sfântul Grigorie Palama”, iar invitatul special este Preasfințitul Părinte Ignatie Trif, Episcopul Hușilor, lector universitar la Facultatea de Teologie „Dumitru Stăniloae” din Iași, cercetător și traducător al textelor patristice și specialist în literatura palamită.
Prelegerea va fi moderată de Pr. lect. univ. dr. Mihai Ciurea, iar în cadrul evenimentului va avea loc un recital muzical al Corului Facultății de Teologie, dirijat de Pr. lect. univ. dr. Adrian Mazilița, împreună cu protodiac. lect. univ. dr. Victor Șapcă. Evenimentul se va încheia cu o sesiune de întrebări, moderată de Pr. lect. univ. dr. Lucian Bot.
Tema generală a Atelierelor Synaxis în anul universitar 2024–2025 este: „Ce este adevărul? Despre cunoaștere și discurs”, iar fiecare întâlnire oferă o lectură reprezentativă asupra modului în care gândirea teologică și experiența duhovnicească pot ilumina problemele cunoașterii, comunicării și trăirii adevărului în contemporaneitate.
Atelierul de lectură Synaxis, organizat cu binecuvântarea Înaltpreasfințitului Părinte Dr. Irineu, Arhiepiscopul Craiovei și Mitropolitul Olteniei, a fost conceput din dorința de a orienta lecturile studenților și de a încuraja dezbaterile transdisciplinare.
Aflat la a treia ediție, Atelierul a păstrat, în esență, același format. Fiecare întâlnire are în centru o carte reprezentativă, care oferă o perspectivă specifică asupra temei generale. Prelegerile din cadrul Synaxis vor fi publicate într-un volum tematic.

Sesiune de informare Europa Creativă la Craiova
2025-05-28 10:30 - 13:30 | Muzeul Olteniei – Secția Istorie și Arheologie, Str. Madona Dudu, nr. 14, Craiova, Dolj, România
Biroul Europa Creativă România organizează la Craiova, în data de 28 mai 2025, în colaborare cu Centrul EUROPE DIRECT Sudul Olteniei un eveniment de informare despre oportunitățile de finanțare oferite de Subprogramul Cultura.
Participanții vor primi informații despre principalele oportunități disponibile, cu accent pe finanțarea proiectelor de cooperare europeană. Vor fi prezentate caracteristicile acestei linii de finanțare, criteriile de eligibilitate, tipuri de proiecte, conținutul dosarului de finanțare, procesul de depunere a aplicațiilor, exemple de proiecte selectate, precum și alte aspecte relevante.
Sesiunea de informare se va desfășura la Muzeul Olteniei Craiova, Secția Istorie și Arheologie (Sala de Conferințe), între orele 10:30 și 13:30. Agenda este disponibilă aici.
Evenimentul este deschis publicului larg, iar participarea este gratuită.
Pentru a putea fi prezenți, vă rugăm să completați formularul online, până la data de 23 mai 2025, ora 12:00.
Detalii suplimentare, aici!

Europa Creativă este programul de finanțare al Uniunii Europene dedicat sprijinirii sectoarelor culturale și creative. Este gestionat de Comisia Europeană prin Agenția Executivă Europeană pentru Educație și Cultură (EACEA) și are trei componente: subprogramele Cultura și MEDIA și o componentă transsectorială care facilitează colaborarea între sectoarele creative și sprijină sectorul mass-media de știri prin promovarea alfabetizării mediatice, a pluralismului și a libertății presei.
Subprogramul Cultura se adresează tuturor sectoarelor culturale și creative, cu excepția audiovizualului, încurajând cooperarea și schimburile între organizațiile culturale și artiștii din Europa și nu numai. Sunt finanțate proiecte de cooperare între minimum trei țări; circulația operelor literare europene; rețele de organizații profesionale; platforme de promovare a artiștilor și a operelor lor; mobilitatea artiștilor și profesioniștilor din domeniul culturii. De asemenea, sunt susținute acțiuni speciale precum premiile UE pentru patrimoniu cultural, literatură, arhitectură și muzică, Capitalele Europene ale Culturii și Marca Patrimoniului European.
Finanțarea se adresează organizațiilor din statele participante la program (statele membre ale Uniunii Europene și state non-UE participante la programul Europa Creativă), indiferent de tipul lor (autorități și instituții publice, ONG-uri sau companii private), dar și artiștilor independenți.

Expoziție de artă fotografică „Strada și scena”
2025-05-28 09:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului găzduiește miercuri, 7 mai 2025, la ora 18.00, vernisajul expoziției de artă fotografică „Strada și scena”, organizată de Asociația Artiștilor Fotografi „Dacia Malvensis”, din Oltenia și Uniunea Ziariștilor Profesioniști din România, Filiala „Tudor Arghezi”, Dolj.
Expoziția este dedicată evenimentului din data de 7 mai 1975, când artistul fotograf francez Henri Cartier-Bresson a vizitat Craiova și zonele din nordul Olteniei și s-a întâlnit cu cei trei maeștri fotografi craioveni ai vremii: Mihai Dan Călinescu, Nicu Dan Gelep și Victor Boldâr.
În cadrul expoziției „Strada și scena„ vor expune artiștii fotografi: Rucsandra Silvia Călin, Mariana Scubli, Cristian Tiberiu Floriganță, Livia Corcoveanu, Ioan Ciobotaru, Bogdan Negoiță, Silviu Cristian Mirescu, Gabriele Vochescu, Mircea Furdu, Ion Claudiu Nețoiu, Mihaela Eleonora Cojocaru, Angelo SAB, Gabriel Amarandei, Velerian Cruceru, Cătălin Obreja, Cristina Marcu, Claudia Radu, Gabriela Bărăitaru, Anne Marie Gavrilă, Cătălin Arcu, Valentin Flory, Ovidiu Marius Urziceanu, Nicoles Alexandru Florică, Gabriela Ivan, Diana Paladescu, Viorica Anoaica, Daniela Iancu, Victor Popa.
Expoziția va putea fi vizitată la Muzeul Cărții și Exilului Românesc până pe data de 28 mai 2025.

Gala Premiilor UNITER 2025
2025-05-26 19:00 - 22:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Ediția a 33-a a Galei Premiilor UNITER va avea loc luni, 26 mai 2025, la Sala „Amza Pellea” a Teatrului Național „Marin Sorescu” Craiova, cu ocazia sărbătorii celor 175 de ani de existență a teatrului craiovean.

Teo - Scos din context | Stand Up Comedy Show
2025-05-26 19:00 - 20:30 | Casa de Cultură a Studenților Craiova, Str. Eugeniu Carada, nr. 10, Craiova, Dolj, 200390, România
𝗖𝗿𝗮𝗶𝗼𝘃𝗮 | 𝐓𝐞𝐨 – 𝐎𝐧𝐞 𝐌𝐚𝐧 𝐒𝐡𝐨𝐰 |

Pe 26 Mai de la ora 19.00 ne vedem la Casa de Cultură a Studenților cu Teo și un super show de Stand-up Comedy!

Bilete disponibile pe artitude.iaBilet.ro
Locație: Casa de Cultură a Studenților

Un show despre vârtejul din vremurile noastre, despre tatuaje, tradiții, mămăligă și despre conspirațiile din spatele conspirațiilor tale preferate.
Poate conține albine și extratereștri.

Cu o experiență remarcabilă pe scenă, începând cu cea de club, până la spectacole și turnee în țară și în afară și special-uri de stand-up, Teo este pregătit să discute despre tot, de la natura umană, la mărunțișurile de zi cu zi. Toate astea în timp ce te va face să râzi cu lacrimi.

Pisica verde
2025-05-25 19:00 - 20:00 | Teatrul Național Craiova – Sala Atelier, Str. A. I. Cuza, nr. 11, Craiova, Dolj, 200585, România
Regia: Andra Oneață
Când șase adolescenți dintr-un oraș provincial se lovesc de o tragedie neprevăzută, evadarea din realitate nu mai e doar o simplă alegere pentru ei, ci o nevoie de bază. „Pisica Verde” urmărește povestea celor șase tineri, fiind o reflexie a problemelor adolescenților de pretutindeni și, indirect, o critică inteligentă la adresa famililor disfuncționale care îi modelează, alături de societatea care le trece cu vederea angoasele. Pisica apare atunci când lumea din jur dezamăgește.
Spectacolul este construit sincer și autentic, trupa de teatru fiind formată integral din adolescenți, iar trăirile personajelor sunt profund marcate de trăirile interioare ale echipei.

Degustare de vinuri & Atelier @Enoteca - Electroputere Mall
2025-05-25 17:00 - 18:00 | Electroputere Parc Mall, Calea București, nr. 80, Craiova, Dolj, România
Într-o colaborare specială Enoteca -Electroputere Mall, ești invitat la o degustare de vinuri! Descoperă aromele unice ale vinurilor semnate de cramele Avincis si Cotnari, dar și o selecție de importuri din partea BDG Import – Mouton Cadet, Villa Raiano, Whispering Angel
Locație: Zona de evenimente ElectroÎnscrie-te acum pe site- locurile sunt limitate, iar participarea este gratuita!
LINK INSCRIERE : https://www.electroputeremall.ro/even…/workshop-de-vinuri/
Evenimentul este dedicat exclusiv persoanelor majore

Despre vinuri
Degustare și atelier
Toate secretele bahice într-un workshop unic marca #EPMALL.
Participarea este gratuită. Vinurile diverse.

Festivalul Medieval Zilele Mihai Viteazul 2025
2025-05-25 11:00 - 22:00 | Parcul Nicolae Romanescu, Craiova, Dolj, România
Festivalul Medieval „Zilele Mihai Viteazul“
Craiova, 23 – 25 mai 2025

Teatrul pentru copii și tineret Colibri Craiova – Compartimentul Casa de Cultură „Traian Demetrescu“ organizează Festivalul Medieval „Zilele Mihai Viteazul“, în perioada 23 – 25 mai 2025, eveniment care aduce în prim-plan istoria și cultura medievală.
Festivalul se va deschide vineri, 23 mai 2025, la ora 19:00, cu o paradă a costumelor medievale, în Parcul „Nicolae Romanescu“, urmată de concert de muzică medievală și tradițională, iar la ora 21:00 de un frumos spectacol de jonglerie cu foc.
În zilele de 24 și 25 mai, tot în parc, în poienița din zona Casa Bibescu, se vor desfășura ateliere, demonstrații de luptă, spectacole de teatru, de dans, de jonglerie cu foc și un târg de manufactură. Vizitatorii vor avea ocazia să descopere secretele meșteșugurilor și să participe la diverse activități recreative. Parcul devine un mic târg medieval, unde cavalerii, domnițele și meșteșugarii reconstruiesc atmosfera epocii medievale.
Festivalul Medieval „Zilele Mihai Viteazul“ aduce la un loc mai multe asociații de profil, care propun publicului să descopere taberele medievale, atelierele de lucru, breslele de odinioară, turnirurile, paradele, să interacționeze cu domnițe și cavaleri, să vadă demonstrații de luptă cu arme din perioada medievală, să se bucure de concertele de muzică medievală în care se fac auzite sunetele instrumentelor vechi. Pentru a crea efecte speciale deosebite, spectacolele pirotehnice vor fi prezentate la lăsarea întunericului.
Așadar, toți cei dornici să intre în atmosfera festivalului, să fie parte din această experiență unică și să descopere povestea lui Mihai Viteazul și a timpurilor sale, sunt așteptați la Craiova, în perioada 23 – 25 mai, în Parcul „Nicolae Romanescu“.

În caz de vreme nefavorabilă, organizatorul își rezervă dreptul de a modifica programul, chiar de a anula o parte din activități.

Muzeul Figurilor de Ceară
2025-05-25 10:00 - 22:00 | Promenada Mall, Calea Severinului 61, Craiova, Dolj, România
În perioada 18 aprilie – 25 mai, Promenada Craiova găzduiește una dintre cele mai spectaculoase expoziții ale primăverii: Muzeul Figurilor de Ceară, un univers unde celebritățile din sport, muzică, film și istorie prind viață… în ceară! 🕯️
📍 Te așteptăm la etajul 1, în zona food court, lângă Lefties.
Indiferent dacă ești fan cinema, sport sau istorie, ai șansa să te fotografiezi alături de peste 20 de personalități internaționale și românești. Printre figurile expuse se numără:
🎥 Jason Statham, Jim Carrey, Sean Connery, Leonardo DiCaprio, Robert De Niro, Al Pacino, Daniel Craig
🎤 Justin Bieber, Smiley, Ariana Grande, Enrique Iglesias, Michael Jackson
⚽ Ronaldo, Messi, Gheorghe Hagi, Ilie Năstase, Simona Halep
👑 Regele Mihai, Nicolae Ceaușescu, Pablo Escobar, Elon Musk, Anthony Hopkins, Mr. Bean
👸 Și nu în ultimul rând, o zonă specială cu figuri de ceară inspirate din personajele preferate ale celor mici – prințese și eroi de poveste!
Program:
📅 Deschis zilnic, pe toată durata programului de funcționare al centrului comercial.
🎟️ Biletele pot fi achiziționate direct din zona expoziției.
Tarife:

Elevi, Studenți, Pensionari: 20 lei
Adulți: 30 lei
Copii până în 6 ani (însoțiți): gratuit

📸 Vino să-ți faci selfie-ul cu celebritățile preferate și să explorezi o lume fascinantă în care ceara prinde viață!

Bărbierul din Sevilla
2025-05-24 19:00 - 21:30 | Cercul Militar Craiova, Str. Marin Sorescu, nr. 2, Craiova, Dolj, 200642, România
Cu energia molipsitoare a muzicii și umorul irezistibil al poveștii, „Bărbierul din Sevilla”, celebra operă comică a lui Rossini, este o garanție de bună dispoziție. Opera Română Craiova vă invită să petreceți o seară memorabilă, savurând una dintre cele mai iubite opere din istoria artei lirice.
Operă bufă în trei acte de Gioachino Rossini.
Libretul de Cesare Sterbini, după piesa cu acelaşi titlu de Pierre Augustin Beaumarchais.
Regia artistică: Arabela Tănase
Scenografia: Răsvan Drăgănescu
Durată: 2h, 30’ – o pauză
Menţiuni: Spectacol în limba italiană cu supratitrare în limba română
Acţiunea se petrece la Sevilla, în secolul XVIII.
ACTUL I
La adăpostul întunericului, contele Almaviva, acompaniat de câţiva instrumentişti cântă o serenadă sub fereastra unei case. Nimeni nu răspunde. Dezamăgit contele plăteşte muzicanţii care se retrag în dezordine. Se ivesc zorile şi o dată cu ele îşi începe munca şi veselul Figaro, bărbier, spiţer, muzicant şi poet, îndrăgit de întreg oraşul (cavatina). Cerându-i ajutor, Almaviva îi povesteşte când şi unde s-a îndrăgostit de frumoasa Rosina la care însă, din cauza unui bătrân tutore care o păzeşte cu străşnicie, nu poate ajunge. Uşa balconului se deschide şi Rosina reuşeşte să-i trimită contelui un bilet. Îngrijorat de purtarea fetei, tutorele, doctorul Bartolo, pleacă spre maestrul de muzică Basilio pe care l-a angajat să pregătească nunta sa cu Rosina. La îndemnul lui Figaro şi acompaniat de acesta la chitară, Almaviva îi mai cântă Rosinei o serenadă prin care îi spune că numele său este „Lindoro”, că o iubeşte cu patimă şi că o vrea de soţie. Pentru a înlesni întâlnirea celor doi tineri, Figaro întocmeşte un plan dibaci. Contele va îmbrăca uniforma de militar, se va preface beat şi va bate la uşa casei doctorului Bartolo cu un bilet de încartiruire.
ACTUL II
În casă, Rosina îl aşteaptă pe Figaro dornică să trimită cu ajutorul bărbierului un alt bilet celui care i s-a prezentat sub numele de Lindoro (arie). Figaro apare, dar este nevoit să se ascundă auzind glasul doctorului care se reîntoarce însoţit de Don Basilio. Acesta din urmă îl informează pe bătrân că Almaviva a sosit în oraş. Don Basilio încearcă să-l determine pe Bartolo să folosească împotriva oaspetelui nedorit arta calomniei (arie). Prinzând un moment prielnic, Figaro o asigură pe Rosina de sinceritatea sentimentelor lui Lindoro (duet). Observând că i s-a umblat pe masa de lucru, că lipseşte o foaie de hârtie şi că totul este murdar de cerneală – ca şi degetul Rosinei – Bartolo este iritat că fără ştirea lui, tânăra a scris un bilet. Furios el ameninţă că va înăspri mai mult supravegherea şi izolarea pupilei sale (arie).
Se aud bătăi în uşă. Servitoarea Bertha deschide, iar în casă pătrunde un ofiţer furios care, clătinându-se pe picioare şi mirosind puternic a băutură, cere doctorului găzduire. Bartolo încearcă să-l alunge, cearta izbucneşte, iar vacarmul atrage gărzile. Dezvăluind ofiţerului din gardă adevărata sa identitate, contele Almaviva, „soldatul beat” care a provocat întreg scandalul este lăsat în libertate spre stupoarea celor prezenţi (cvintet şi final).
ACTUL III
Contele Almaviva face o nouă încercare de a pătrunde în casa doctorului Bartolo pentru a vorbi cu Rosina. De astă dată el vine travestit în profesor de muzică, elev al lui Don Basilio, „trimis” să ţină lecţia cu Rosina în locul acestuia, chipurile, bolnav (duet). Intrigat şi bănuitor Bartolo asistă la lecţie (aria Rosinei). Soseşte Figaro care salvează situaţia. Dar, lucrurile se complică prin apariţia lui Don Basilio. El este însă repede redus la tăcere după ce primeşte o pungă plină cu galbeni (cvintet). În timp ce Figaro îl bărbiereşte pe Bartolo, Almaviva are, în sfârşit prilejul de a schimba câteva cuvinte cu Rosina care răspunde din toată inima dragostei sale şi acceptă să-i fie soţie. Dându-şi seama că a fost înşelat, Bartolo îi dă afară pe cei doi intruşi hotărându-se să cheme notarul, chiar în acea seară, pentru căsătoria lui cu Rosina. Bertha, guvernanta, se arată foarte nemulţumită de intenţiile bătrânului stăpân (arie). Uzând de o scrisoare pe care însuşi contele i-o dăduse lui Bartolo, doctorul reuşeşte să o convingă pe Rosina că bărbierul şi presupusul „Lindoro” vor să o înşele şi să o dea de soţie unui anume conte Almaviva. Dezamăgită şi nefericită, tânăra îi dezvăluie tutorelui ei că este gata să fugă, prin uşa balconului chiar în acea noapte. Speriat, Bartolo pleacă în grabă să ceară ajutor gărzilor. Este deja întuneric şi furtuna izbucneşte. Conform planului, Almaviva şi Figaro pătrund în casă la miezul nopţii, folosind o scară sprijinită de balcon. Rosina îi aşteaptă pentru a le face amare reproşuri. Uimirea şi bucuria ei însă nu mai cunosc margini când descoperă sub mantia lui „Lindoro” pe însuşi contele Almaviva care, în genunchi, îi oferă dragostea, averea şi numele lui (terţet). Basilio, conform înţelegerii cu Bartolo, soseşte însoţit de notar. Mituit de astă dată cu un inel de aur, el consimte să fie martor la căsătoria contelui cu Rosina. Lui Bartolo, care soseşte prea târziu, nu-i rămâne altceva de făcut decât să se consoleze cu gândul că Almaviva a renunţat la zestrea Rosinei.

*Grigore Constantinescu și Daniela Caraman-Fotea, Ghid de operă, București, 1971
**Ana Buga și Cristina Maria Sârbu, 4 secole de teatru muzical, București, 1999
***Ioana Ștefănescu, O istorie a muzicii universale, Vol. IV, București, 2002

Concert extraordinar de muzică populară Maria Rotaru
2025-05-24 18:00 - 19:30 | Filarmonica Oltenia, Calea Unirii, nr. 16, Craiova, Dolj, 200585, România
Vă invităm să participați la un spectacol de neuitat, unde tradiția și emoția se impletesc într-o seara magică.MARIA ROTARU, una dintre cele mai îndragite voci ale muzicii populare românești, urcă pe scenă alături de invitați speciali pentru un eveniment de suflet, plin de voie bună.Vă așteaptăm cu cele mai frumoase cântece populare, acompaniate de Orchestra CRISTI CALIU, spectacol prezentat de ADRIAN PĂDURARU.Biletele sunt disponibile la Filarmonica „Oltenia” Craiova

Ciuf și Ciuf în spațiu
2025-05-24 10:00 - 11:30 | MINA Pop-Up Craiova, Bulevard Ilie Balaci nr. 6 (lângă Sala Polivalentă), Craiova, Dolj, 200920, România
🎭 Ciuf și Ciuf – Premiera unui spectacol de teatru imersiv la Craiova! 🌌
Pe 24 mai, de la ora 10:00, MINA Pop-up vă invită la „Ciuf și Ciuf în spațiu”, o premieră teatrală imersivă, cu proiecții 360°, dedicată copiilor și familiilor.
Transformăm teatrul clasic într-o călătorie spectaculoasă printre planete, într-un spațiu inovator și interactiv, unde educația se îmbină cu magia vizuală. Un spectacol educativ, jucăuș și spectaculos, care aduce cosmosul mai aproape ca niciodată.
Regia: Vlad Drăgulescu
Cu: Alina Mangra și Ștefan Cepoi
Costume & Make-up: Minela Popa
Proiecții video: Remus Vlăsceanu, Cătălin Corneanu
Audienta generala

Festivalul Internațional „Alexandru Macedonski”, ediția a VII-a
2025-05-24 09:30 - 15:30 | Locații multiple, Craiova, Dolj, România
La Craiova, în perioada 22 – 24 mai 2025, sub egida Consiliului Județean Dolj, Biblioteca Județeană „Alexandru și Aristia Aman”, în parteneriat cu Muzeul Cărții și Exilului Românesc, Muzeul de Artă, Centrul Național „Constantin Brâncuși”, Compartimentul Casei de cultură „Traian Demetrescu” al Teatrului Colibri, Teatrul Național „Marin Sorescu” și Asociația Culturală „Alexandru Macedonski”, organizează cea de-a VII-a ediție a Festivalului Internațional „Alexandru Macedonski”.
«De ce îl sărbătorim la Craiova, an de an, începând cu 2019, pe Alexandru Macedonski, poetul Nopților și al Rondelurilor, într-un eveniment cu o însemnată participare națională și internațională? Firește, din mai multe motive. În primul rând, pentru că este un scriitor mare, modern și polivalent, a cărui operă, într-o bună parte a ei, a rămas necunoscută. Nici George Călinescu, în celebra sa Istorie a literaturii…, nu a acordat atenție întregii opere macedonskiene, neglijând, de exemplu, Poema rondelurilor. Despre aceasta, în Istoria critică a literaturii române, Nicolae Manolescu, consemna: „Capodopera, ignorată de G. Călinescu, a liricii macedonskiene rămâne Poema rondelurilor. Cele mai multe dintre poezii sunt scrise în ultimii ani de viață. Cartea a apărut postum, în 1927…” De asemenea, desi îl numește pe Macedonski „poetul Nopților”, în celebra lui operă literară, Călinescu scrie doar despre Noaptea de noemvrie și Noaptea de decemvrie, cu o fugară trimitere la Noaptea de iunie și Noaptea de septembrie. Nu a cunoscut celelalte Nopți „lunare” (ianuarie, februarie…, până la 12), și a ignorat încă pe atâtea „nocturne”, publicate în periodice sau rămase în manuscrise: Noaptea, Noaptea albă, Noaptea neagră, Noaptea venețiană, O noapte venețiană (variantă), Nopțile îngrozitoare, O noapte pe Dunăre, Astă noapte, În noapte, Ecourile nopței, După miezul nopții, Năluca unei nopți, Rondelul nopții argintate. Neluate în seamă de Călinescu au fost și prozele de maturitate ale lui Macedonski (Zi de august, Ouă de Paști, Verigă Țiganul, Pomul de Crăciun, Între cotețe, Nicu Dereanu, Trecerea Oltețului, Cometa lui Odorescu, Caii negri, Pe drum de poștă, Masca, Bariera Șimnicului ș.a.), el pronunțându-se asupra unora minore, cum ar fi Casa cu no 10, despre care face aprecieri sumare (…). În timp ce Mihai Zamfir, în Introducere în opera lui Al. Macedonski, este de altă părere: „Prozatorul Macedonski egalează poetul; pe plan stilistic, valoarea prozelor din Cartea de aur nu rămâne cu nimic în urma celor mai reușite poezii din Excelsior și din Poema rondelurilor…” Iar Nicolae Manolescu se pronunță la fel: „…Câteva sunt absolut remarcabile. Trecerea Oltețului este o bijuterie de exactitate și de concizie. Între cotețe e o fantasmagorie despre revolta păsăretului din ograda lui Pandele Vergea, care se visează cocoș. (…) Thalassa este neîndoielnic cea mai izbutită dintre aceste proze, deși foarte rar i s-a acordat locul meritat.” Cu toate acestea, nimic nu l-a împiedicat pe Călinescu să se pronunțe, cu onestitate, asupra valorii poeziei macedonskiene pe care a cunoscut-o, sintetizând: „Câte strofe din Macedonski rezistă, sunt ale unui poet mare, tot așa de mare ca și Eminescu în punctul cel mai înalt atins.” »
– Scriitorul Ion Munteanu, director al Festivalului.
Program Festivalul Internațional „Alexandru Macedonski”, ediția a VII-a

Conferința Societății Române de Fiziologie „O viziune Fizio-Logică asupra vieții / A Physio-Logical Vision of Life”, ediția XXXV
2025-05-24 09:00 - 17:00 | Dolj
În inima Olteniei, tărâm al spiritului neîmblânzit, unde tradiția se împletește cu inovația, avem deosebita bucurie de a vă invita la cea de-a XXXV-a Conferință a Societății Române de Fiziologie „O viziune Fizio-Logică asupra vieții / A Physio-Logical Vision of Life”, organizată la Craiova, între 22-24 mai 2025.Așa cum romanii și vechii Bani ai Craiovei au lăsat o moștenire durabilă în istoria acestor locuri, la fel și fiziologia își menține rolul fundamental în medicina modernă. Într-o lume aflată într-o continuă transformare, unde tehnologia redefinește granițele cunoașterii, fiziologia rămâne pilonul care leagă conceptele fundamentale de inovația practică.Vă invităm să fiți oaspeții noștri pentru ca împreună să:– explorăm frontierele științei – de la mecanisme celulare la aplicații clinice revoluționare.– construim conexiuni – colaborarea între cercetători, medici și profesori este esențială pentru progres.– împărtășim idei și inspirație – pentru că fiziologia nu este doar despre studiu, ci și despre viziune, curiozitate și inovație.Craiova, oraș cu o energie aparte (așa cum o să descoperim împreună), vă așteaptă să vă lăsați inspirați de spiritul oltenesc neînfricat și de pasiunea pentru cunoaștere. Aici s-au conturat destine și s-au născut idei care au schimbat lumea – iar acum este momentul să scriem împreună un nou capitol în fiziologie dar și în viața noastră!Vă așteptăm cu drag la un eveniment care îmbină știința, pasiunea și tradiția!https://www.srf2025.ro/
